
זבחים לב ע"א



טקסט הדף





	וכולן שקיבלו את הדם חוץ לזמנו וחוץ למקומו אם יש דם הנפש יחזור הכשר ויקבל קיבל הכשר ונתן לפסול יחזיר לכשר קיבל בימינו ונתן לשמאלו יחזיר לימינו קיבל בכלי קדש ונתן לכלי חול יחזיר לכלי קדש נשפך מן הכלי על הרצפה ואספו כשר נתנו על גבי הכבש שלא כנגד היסוד נתן את הניתנין למטה למעלן ואת הניתנין למעלן למטה ואת הניתנין בפנים בחוץ ואת הניתנין בחוץ בפנים אם יש דם הנפש יחזור הכשר ויקבל:


	גמ' שחטו דיעבד אין לכתחלה לא ורמינהו ושחט שחיטה בזר כשרה שהשחיטה כשרה בזרים ובנשים ובעבדים ובטמאים ואפילו בקדשי קדשים או אינו אלא בכהנים אמרת וכי מאין באתה מכלל שנאמר {במדבר יח-ז} ואתה ובניך אתך תשמרו את כהונתכם לכל דבר המזבח יכול אף בשחיטה ת''ל {ויקרא א-ה} ושחט את בן הבקר לפני ה' והקריבו וגו' מקבלה ואילך מצות כהונה לימד על השחיטה שכשרה בכל אדם הוא הדין דאפי' לכתחילה נמי ומשום דקא בעי למיתנא טמאים דלכתחילה לא גזירה שמא יגעו בבשר תנא ששחטו וטמא דיעבד שפיר דמי ורמינהו וסמך ושחט מה סמיכה בטהורים אף שחיטה בטהורים מדרבנן מ''ש סמיכה דכתיב לפני ה' שחיטה נמי הכתיב לפני ה' אפשר דעביד סכין ארוכה ושחיט סמיכה נמי אפשר דמעייל ידיה וסמיך קסבר ביאה במקצת שמה ביאה רב חסדא מתני איפכא וסמך ושחט מה שחיטה בטהורין אף סמיכה בטהורין מאי שנא שחיטה דכתיב לפני ה'





רש"י





	וכולן. הפסולין: שקיבלו הדם. על מנת לאכול ולהקטיר חוץ לזמנו או חוץ למקומו: אם יש דם הנפש. עוד בבהמה יחזור הכשר ויקבל ויזרוק הכשר שאין מחשבתן של אלו פוסלתן בקבלה לפי שאין ראויין לה ואין מחשבה פוסלת אלא במי שראוי לעבודה דכתיב המקריב אותו לא יחשב (ויקרא ז) בראוי להקרבה הכתוב מדבר: יחזיר לכשר. דלא מיפסיל בהכי ובפרק [ראשון] (דף יד:) שנינן לה למאן דאית ליה הולכה שלא ברגל שמה הולכה למר כדאית ליה ולאידך כדאית ליה: נתנו. הפסול על גבי הכבש או שלא כנגד היסוד כו': יחזור הכשר ויקבל. אי סבירא לן דפסול עושה שיריים אשמעינן האי תנא דשלא במקומו לאו כמקומו דמי לפיכך לא עשאן שיריים ואי סבירא ליה דשלא במקומו כמקומו דמי והויא לה זריקה גמורה באדם פסול אשמעינן דאין פסול עושה שיריים: גמ' ה''ג ורמינהו ושחט שחיטה בזר כשרה מדלא כתיב ושחט הכהן: וכי מאין באת. לומר שצריכה כהונה והלא לא נאמר בה כהן: והקריבו הכהנים. ומדכתיב בקבלה כהונה ובשחיטה לא כתיב לימד על השחיטה שכשרה בזר: מה סמיכה בטהורים. כדמפרש לקמיה: מדרבנן. שמא יגעו בבשר: מאי שנא סמיכה. דבטהורים מדאורייתא: דכתיב לפני ה'.





תוספות





	החמירו עליו לצאת כמו שמפרש רבינו תם משום דקשיא ליה דהתם אסר ליה לטבול יום ליכנס בעזרת נשים משום דסמוך למחנה [שכינה] ואמרינן נמי בגמ' שחידשו דברים ואמרו טבול יום אל יכנס למחנה לויה פירוש לא בכל מחנה לויה דמפתח הר הבית עד שער ניקנור מחנה לויה כדתנא בתוספתא ובסיפרי ובפרק בתרא דמכילתין (דף קטז:) ובכלים (פ''א מ''ח) משמע דשרי בכולהו חוץ מעזרת נשים ואפי' טבול יום דזבין וזבות אלא במחנה לויה כגון עזרת נשים דסמוך למחנה שכינה קאמר ובמסכת תמיד משמע דשרי בכל מחנה לויה גבי בית המוקד שזקני בית אב ישנים שם וקתני כשאירע קרי לאחד מהן הולך וטובל וחוזר לאחיו הכהנים עד שהשערים נפתחין והולך לו ואין לך סמוך למחנה שכינה יותר מבית המוקד שחציה בקודש וחציה בחול ובסוטה פרק היה נוטל (דף כ:) (הא) דקתני והם אומרים הוציאוה שלא תטמא העזרה ופריך עלה מהא דדרשינן דטמא מת מותר ליכנס במחנה לויה ואפי' מת עצמו כדכתיב ויקח משה את עצמות יוסף עמו עמו במחיצתו ואי דרבנן אסור מאי קושיא ומתוך כך מחלק רבינו תם דלא גזור היכא דנטמא בעזרה ומורי מתרץ דבעזרת נשים החמירו יותר משאר מקומות אע''פ שסמוכים ממש למחנה לויה לפי שהוא מקום כניסה ויציאה לכל אדם יותר שדרך שם נכנסין לעזרת ישראל דרך שער נקנור שהוא שער האיתון המשמש הכניסה והיציאה והא דפריך בסוטה על מה שאמר הוציאוה משום דקתני הוציאוה תרי זימני דמשמע שהיו נבהלים להוציאה וממהרין מאד ואי לאו דאיכא איסורא דאורייתא לא היו דוחקין כל כך למהר והא דאמר בפרק אלו הן הנשרפין (סנהדרין דף פא:) כהן המשמש בטומאה אין אחיו הכהנים מביאין אותו לב''ד אלא מוציאין אותו חוץ לעזרה ומפצעין את מוחו בגיזרין לאו דווקא חוץ לעזרת ישראל אלא אף חוץ לעזרת נשים וחוץ לחיל וכי ה''ג נמי הוי ההיא דסוטה דקתני שלא תטמא העזרה והיו זקוקין להוציאה אף חוץ לחיל להר הבית דהא מפרש טעמא התם שמא תפרוס נדה וא''ת וכיון דטבול יום מותר בשאר העזרה כדפרישית אמאי איצטריך לו למצורע בערב הפסח לדחות עשה ילך בשאר הלשכות ויכניס שם ידיו לבהונות וי''ל דלא אפשר משום דכתיב פתח אהל מועד והיינו בשער נקנור שהוא מכוון כנגדו ומיהו בקדשי קדשים לא אפשר ליה לטמא לשחוט בצידי העזרה [דשחיטתן] בצפון ולא משכחת פתח מכוון לצד הצפון כדמוכח בגמ' למ''ד מרחק צפון דפריך וליעבד פשפש ומשני הכל בכתב ולפירוש רבינו תם נמי דמפרש דנטמא בעזרת נשים לא גזור מ''מ למ''ד מרחק צפון ושחיט בסכין ארוכה עשרים ושתים אמה ואין לחוש בכך [הא דקאמר] דשחיטה כשירה בדיעבד ושמא יגעו בבשר נקט משום קדשים קלים וה''ר אפרים היה מפרש דמשכחת לה דשחיט טמא דרך גגין ועליות דלא נתקדשו ובסכין ארוכה למ''ד ביאה במקצת שמה ביאה שאין יכול להכניס שם ידו ומיהו התינח בקדשים קלים שיכול לתלות הבהמה ולשחטה אבל בקדשי קדשים לא אפשר דבעינן שחיטה על ירך כדאמר לעיל בפרק שני (דף כו.) אם לא נאמר דעביד בסכין ארוכה מן העליה והגג עד הרצפה ולהאי פירושא לא תקשי לו מיניה ממצורע שיכניס ידיו לבהונות דרך גגין ועליות ולא איצטריך לדחות עשה דהיאך יעלה לגגין דרך הר הבית והחיל: ת''ל והקריבו מקבלה ואילך מצות כהונה. ואם תאמר תיפוק ליה מהיקישא דסמיכה ושחיטה דמה סמיכה בזרים אף שחיטה בזרים כדדריש ר''ש בריש הקומץ רבה (מנחות יט.) וי''ל דאי לאו דרשא דהכא הוה ממעטינן שחיטה מדכתיב תשמרו את כהונתכם דמשמע אפי' שחיטה בכלל ואע''ג דאיצטריך לן לעיל ספ''ק (דף יג.) והקריבו בני אהרן הכהנים לגז''ש שתהא בכהן כשר ובכלי שרת מ''מ דריש מיניה שפיר מקבלה ואילך מצות כהונה: מאי שנא סמיכה דבטהורים דכתיב לפני ה'. פי' בקונטרס דהיינו מדכתיב ושחט את בן הבקר לפני ה' וכיון דבעינן תיכף לסמיכה שחיטה אין סמיכה מבחוץ ושחיטה מבפנים אלא אף הסמיכה מבפנים ואין טמא נכנס לעזרה והקשה הרב רבי יעקב דאורלינ''ש דבפ' בתרא (דף) משמע דכתיב בסמיכה גופה לפני ה' דקאמר דאין סמיכה בבמה משום דכתיב לפני ה' ואי לא כתב בה לפני ה' אלא מקרא דשחיטה הא שחיטה גופה ישנה בבמה והתם פירש בקונטרס דהיינו קרא דכתיב בפר כהן משיח לפני ה' וסמך ומיהו לקמן בשמעתין (דף לג.) משמע כפירוש הקונט' דהכא דפריך למאן דאמר תיכף לסמיכה שחיטה לאו דאורייתא מדתניא וסמך ושחט מה סמיכה בטהורים אף שחיטה בטהורים ואי אמרת לאו דאורייתא בטמאין נמי משכחת לה משמע בהדיא דלא ידעינן סמיכה לפני ה' אלא משום דתיכף לסמיכה שחיטה וצריך לדחוק ההוא דלקמן דפ' בתרא (גם זה שם) ומיהו יש ליישב ההיא דלקמן בשמעתין משום ההיא סוגיא כמאן דאמר ביאה במקצת לאו שמה ביאה דאי משום לפני ה' אפשר דמעייל ידיה וסמיך אבל אי אמרת תיכף לסמיכה שחיטה לא אפשר דמרחק צפון מיהו וסמך ושחט דכתיב גבי עולה דטעונה צפון דריש בתורת כהנים בפרשת ויקרא מה סמיכה בטהורים אף שחיטה בטהורים ובהדיא דריש התם מקרא דלעיל דכתיב יקריב אותו לרצונו לפני ה' וסמך מדכתיב ממש וסמך אצל לפני ה' דריש לפני ה' ולא כפי' הקונטרס דפרק בתרא דדריש לה מקרא אחרינא דפר כהן משיח תדע דמפר כהן משיח היכי מצי למילף שאר סמיכות לפני ה' שאני התם דקדושה חמורה היא חטאות הפנימיות:





רש"ש

במשנה נתנו ע"ג הכבש. בתוי"ט כיון דהבעלים נתכפרו כדתנן ברפ"ב. ל"ד. דבמשנה איתא סתם פסול. אלא דשמואל הוא דאמרה שם בגמרא והביאו הרע"ב שם:



רש"י ד"ה אם יש דה"נ. דכתיב המקריב כו' בראוי להקרבה כו'. (לעיל כח ב. וכט) מפקינן ליה לדרשה אחרינא. ודרשה זו ל"מ כעת:



תד"ה ובטמאים. והיו זקוקין להוציאה אף חוץ לחיל והר הבית. כצ"ל:



בא"ד וא"ת וכיון דטבו"י מותר בשאר מקומות. כצ"ל:





הגהות יעב"ץ

תד"ה (בעמוד הקודם) ובטמאים וכו' משום דקתני הוציאוה הוציאוה תרי וכו' כצ"ל:





פתח עינים

תוס' ד"ה והקריבו מקבלה ואילך. עמ"ש בעניותי בדברי התוס' הללו בספרי הקטן ברכי יוסף ריש י"ד ע"ש ובמחזיק ברכה שם בס"ד:





צאן קדשים

גמרא ששחטו דיעבד אין כו׳ כצ״ל:


רש״י ד״ה יחזור הכשר כו׳ ובפרק ראשון שנינו כו׳ כצ״ל. פי׳ למ״ד הולכה שלא ברגל לאו שמה הולכה הגירס׳ יחזור לכשר:


ד״ה נתנו פסולים כו׳ היסוד יחזור הכשר כו׳ כצ״ל:


ד״ה וכי מאין כו׳ כהונה והלא לא נאמר בה כהן הס״ד והד״א:


ד״ה והקריבו כו׳ בזר הס״ד:


ד״ה ומה סמיכה כו׳ לקמיה הס״ד:


תוס׳ ד״ה ת״ל והקריבו כו׳ וי״ל דאי לאו דרשא דהכא כו׳ אבל ר״ש אע״ג דס״ל התם וי״ו מוסיף על ענין ראשון ולפ״ז איכא למשמע מוהקריבו איפכא דאפילו שחיטה פסולה בזר כדאמרינן התם ואיכא נמי הך דרשה דתשמרו את כהונתכם אפ״ה י״ל דלא ממעטינן שחיטה ויליף מהיקישא או אפשר לומר דסמך על מאי דמסקינא התם מדגלי רחמנא ביום הכיפורים גבי פרו של אהרן כו׳ עי״ש. אבל תמיה על מעיקרא דדינא דסוגיא דהכא איתא נמי במסכת יומא דף כ״ז ע״א דס״ד דשחיטה פסולה בזר מדכתיב תשמרו את כהונתכם וגו׳ הא ברייתא ערוכה שם דף כ״ד ע״א דממעטינן שאר עבודות דאין הזר חייב מיתה עליהם מדכתיב בהאי קרא ועבדתם דרשינן עבודה תמה ולא עבודה שיש אחריה עבודה לפ״ז היאך ס״ל דילפינן מהאי קרא דבעינן אפילו בשחיטה כהן כמו דממעטינן לענין מיתה ממעט נמי שחיטה מהאי קרא דלא בעינן כהן וצ״ע ליישב:


ד״ה מאי שנא סמיכה כו׳ והקשה הרב רבי יעקב דאורלינש דבפ״ב כו׳. וקושיא זו אינה מובנת לי דכמו שמיישבי תוספת סוגיא דלקמן לפרש״י כמ״ד ביאה במקצת לאו שמה ביאה מיושב נמי פרש״י דהוכרח לפ׳ הכי בהמקשן דפריך מ״ש דע״כ ס״ל כמ״ד דלאו שמה ביאה ואינו מן הצורך לפנים למעיין בה וק״ל:


בא״ד והתם פי׳ בקונטרס דהיינו קרא כו׳. יש מקשין דאין זה כפרש״י בספרים שלנו אלא מבואר שם להדיא דמקרא דלרצונו לפני ה׳ וסמך וגו׳ דריש פ׳ ויקרא דריש כן וכפרש״י להדיא בחומש ע״כ. ול״נ דרש״י מביא לקמן פסוק וסמך את ידו וגו׳ ובקרא דלרצונו וגו׳ כתב וסמך ידו ולא כתיב את ידו ובפר כ״מ כתיב וסמך את ידו מ״ה כתבו תוס׳ דהיינו קרא דכתיב בפר כ״מ. ואפשר דלקמן טעות המדפיס הוא כיון דרש״י בחומש ג״כ דריש מהאי קרא דלרצונו אבל מוטב להצדיק דברי תוס׳ נ״ל. ומ״ו הב״ז הקשה ג״כ קושיא זו:

חק נתן

רש"י ד״ה נתנו פסול ע"ג הכבש וכו׳ אי ס״ל דפסול עושה שיריים וכו׳ ק״ל איך מספקא לן דהא תנן ברישא דמתני׳ וכולן שקבלו את הדם חוץ לזמנו וכו׳ אם יש דם הנפש יחזור הכשר ויקבל אלמא דפסול~ו~ אינו עושה שיריים וע"ק על מ״ש אשמעינן האי תנא דשלא במקומו לאו כמקומו דמי וכו׳ א״כ מאי אירייא דאשמעינן בפסולים לאשמעינן אפי׳ בכשרים כדמשמע לעיל דף כ״ו ע״ב ע״ש וע״ק על מ״ש ואי ס״ל דשלא במקומו כמקומו דמי וכו׳ אשמעינן דאין פסול עושה שיריים א"כ מאי אירייא דקתני שלא במקומו אפילו נתן במקומו נמי וי״ל לקושיא א׳ דהא דמשמע מרישא דמתני׳ דאין פסול עושה שיריים דוקא אם עשה ג״כ במחשבת פסול אבל אם לא עשה במחשבת פסול אפשר לומר דעושה שיריים וכן נראה מפירש"י בפ״ק דמעילה דף ה׳ ע״ב ד״ה ה״נ הא קמ"ל ע״ש ושוב ראיתי לתוס׳ לקמן דף ל״ד ע״ב ד״ה פסול מהו שיעשה שיריים שנתעוררו בזה וכתבו פסול שקבל לא מיבעיא דהא תנן יחזור וכו׳ אלא בפסול שזרק מיבעיא ליה וכו׳ ע״ש ולקושיא ב׳ י״ל דאה״נ דלהאי סברא דשלא במקומו לאו כמקומו דמי מתני׳ דקתני נתנו ע״ג הכבש וכו׳ איירי נמי אפילו בכשרים דמתני׳ סתמא קתני והא דפירש״י נתנו פסול וכו׳ הוא לפי האי סברא דשלא במקומו כמקומו דמי ולקושיא ג׳ כבר נתעוררו בה התוס׳ לעיל וכתבו דאטמא קאי דאי יהביה במקומו כ״ע מודו דהוי דחוי וכו׳ ע״ש ודוק:


תוס׳ ד״ה ובטמאים וכו׳ ולפי׳ ר״ת נמי וכו׳ למ״ד מרחק צפון ושוחט בסכין ארוכה כ״ב אמה ואין לחוש בכך הא דקאמר דשחיטה וכו׳ עיין מה שפי׳ בס׳ הב״ז והוא הנכון ודוק:


בא״ד דהיאך יעלה לגגין דרך הר הבית והחיל כתב בס׳ ברה״ז וז"ל אכן לא ידעתי א״כ בשחיטה נמי היאך היה יכול לעלות דרך הר הבית והחיל על גג העזרה וכו׳ ואפשר דגם לתירוץ זה איירי בטמא שרץ שמותר ליכנס לחיל ועל עזרת נשים עלה דרך גג עד גג עזרה אבל במצורע קרי אסור לו ליכנס להר הבית וחיל וכו׳ ע״ש ודברים מתמיהין כתב דהא מצורע קרי איירי שטבל וטבול יום מותר ליכנס להר הבית וחיל ואפי׳ טבול יום דזב כמ״ש התוס׳ לעיל וליכא למימר דכתבו זה למ״ד טבול יום דזב כזב דמי דא״כ מאי אירייא דלהאי פירושא לא תיקשי ליה ממצורע דכ״ש לפי׳ מורי דניחא טפי וצ״ע:


ד״ה ת״ל והקריבו וכו׳ וי״ל וכו׳ אבל ר״ש ס״ל דהיקיש מפיק שחיטה מדרשא דתשמרו את כהונתכם כמו דמפיק מוי״ו מוסיף על ענין א׳ ודוק:


ד"ה מ״ש סמיכה דבטהורים וכו׳ עיין בס׳ קרבן אהרן דף נ"ג ריש פ׳ ד׳:

ברכת הזבח

חידושים


בתוס׳ ד״ה מ״ש סמיכה דבטהורים כו׳ והתם פי׳ בקונט׳ דהיינו קרא דכתיב בפר כו'. (אין זה בפירש״י בספרים שלנו אלא מבואר שם להדיא דמקרא דלרצונו לפני ה׳ וסמך וגו׳ ריש פ׳ ויקרא דריש כן וכך פירש״י להדיא גם בחומש וצ״ל דלענין חיוב באיזה מקום דריש כן דר״ל היכא שהשכינה שורה חייב בסמיכה משא״כ בבמה אבל שיהי׳ הסמיכה דוקא בעזרה ולא דמעייל ידי׳ וסמיך לא דריש לה אלא מדתכף לסמיכה שחיטה וכפירש״י דלפני ה׳ קמא אינו שולל אלא במה ובזה אין מקום לקושיות הר"י אורליינ׳ על רש״י וכ״כ בספר קרבן אהרן פ׳ ויקרא פ׳ ד׳ ודוק) דאי כו׳ דאי משום לפני ה׳ אפשר כו׳ דפ״ב דדריש לה מקרא כו' היא חטאות הפנימיות כצ״ל והס״ד:


הגהות


גמרא וכולן שקבלו כו׳ (מיימוני שם ופי״ד מהלכות פסוה״מ)


נתנו ע״ג כבש שלא כו׳ (מיימוני פרק ב׳ מהלכות פסוה״מ).


שם ורמינהו וסמך ושחט שחיטה בזר כשירה כצ״ל וכן היא בגש״ק.


ורמינהו וסמך ושחט מה סמיכה בטהורים אף שחיטה בטהורים כצ״ל. (מיימוני פ״ג מהלכות מע״ק)


שיהא ידיו של שוחט לפניו מן הנשחט כו׳ כצ״ל.


אמר ר״ל טמא שהכניס ידו כו׳ (מיימוני פ״ג מה׳ ביאת מקדש):


רש״י ד״ה אם יש דם כו׳ בקבלה לפי שאין כו׳ הד״א: (ומה ששייך לפי׳ מתני׳ יחזיר הכשר כו׳ עד סוף מתני׳ תמצא בדף ל״ד ע״ב ושייך לכאן):


ד״ה ה״ג ורמינהו כו׳ ושחט הכהן הס״ד:


ד״ה והלא כו׳ לימוד על כו׳ כצ״ל:


ד״ה מ״ש סמיכה כו׳ לפני ה׳ ושחט כו׳ ושחיטה מבפנים אלא אף הסמיכה בפנים כו׳ נכנס לעזרה הס״ד וכצ״ל וכן הוא בס״א.


ד״ה ואין השוחט כו׳ בסכין ארוכה הס״ד נ״ל:


ד״ה מה כו׳ סתם כו׳ היא הס״ד.


ד״ה שחל שמיני כו׳ כדאמרינן התם הס״ד.


ד״ה אע״פ כו׳ יכנס לעזרה דט״י שנכנס כו׳ כצ"ל והשאר נמחק ק״ל נ״ל:


ד״ה מוטב כו׳ אלא מחומ׳ העזרה ולפנים כצ״ל הס״ד:


תוס׳ ד״ה ת״ל והקריבו כו׳ מצות כהונה וא״ת תיפוק ליה כו׳ וי״ל כו׳ לאו דרשא דהכא כו' שפיר מקבלה ואילך מצות כהונה כצ״ל:


ד״ה ור״י כו׳ בהר הבית ובחיל מותר ותניא נמי בתמיד כו׳ דקסבר טבול יום דזב כזב דמי ואמרינן כו׳ ועו״ק מדאמרינן בפ״ג מינים כו׳ (כצ״ל) דא״כ גבי נזיר דכתיב יביא כו׳ (אלא ע״כ נזיר כיון דלא ט"י הוא אלא מחוסר כיפורים לחודי׳ עייל ק״ל) כיפורים אין אלו כו׳ התירו לו משום פסח הס״ד וכצ״ל:

פנים מאירות

פרק שלישי


תוס׳ ד״ה ובטמאים כו׳ עד ושחיט בסכין ארוכה כ״ב אמות אין לחוש בכך ר״ל אף שדוחק לאוקמי בכך מ״מ כיון דשחיטה כשירה דעבד קאמר לו ר״ל אם נכנס טמא ושחט בקדשי קדשים כשירה ושמא יגע בבשר נקט משום קדשים קלים ר"ל אף דקדשים קלים תני במתניתין דעבד משום שמא יגע בבשר והב"ז הגיה כאן לאין צורך:


שם ולהאי פירושא לא תקשי ליה מיניה דמצורע כו׳ דאיך יעלה לגגין דרך הר הבית והחיל והקשה הב״ז וז"ל אכן לא ידעתי א״כ בשחיטה נמי איך יעלה דרך הר הבית והחיל ואפשר לתרץ זה איירי בטמא שרץ אבל במצורע קרי אסור לו לכנוס להר הבית והחיל עכ״ל והנה לפירוש התוספות לקמן מוכח דאף טבול יום דקרי היה מותר לכנוס להר הבית והחיל ולא גזרו רק על עזרת נשים וא״כ איך כתבו כאן נגד סברתם והיה נראה לי לומר דהר"ר אפרים היה רוצה לישב לדברי ר"ת דאף למ״ד מרחק צפון משכחת דשחיט בקדשי קדשים דרך גגין ועליות ודחו התוספות דמ״מ בקדשי קדשים לא אפשר אם לא בסכין ארוכה אבל כתבו להאי פירושא לא תקשי ממצורע כו׳ איך יעלה לגגין דרך הר הבית והחיל ר״ל כיון דלא מותר לו לכנוס אלא להר הבית וחיל ואיך אפשר לו ליכנוס משם לגגי עזרה אבל טמא מיירי שנטמא בעזרת נשים ושפיר מצינו דיכול לילך משם לגגי עזרה וראיה לדברי דבפ"ק דחולין דף ב׳ ע"ב הקשו ג״כ התוספות בשם רבינו אפרים וכתבו שני תרוצים תירוץ של ר״י ור"ת וכתבו ואין כאן מקומו ולמה לא כתבו גם תירוץ של רבינו אפרים אלא ע"כ דרבינו אפרים קאי על קושיות של רבינו תם דאיך אפשר שישחוט קדשי קדשים ובחולין אין להקשות על ר"ת איך אפשר לשחוט קדשי קדשים דלא מיירי בחולין מקדשי קדשים ולכך כתבו ואין כאן מקומו ר"ל אלא מקומו בזבחים ששם קשה על שני תרוצים דאיך אפשר למצוא שישחוט בקדשי קדשים ולכך כאן בזבחים הביאו תירוץ של רבינו אפרים וצ״ע:


ד"ה ת״ל והקריבו תימא תיפוק ליה מהיקישא כו׳ וי"ל דאי לאו דרש דהכא הוי ממעטינן שחיטה מדכתיב תשמרו אבל לפי זה קשה הא דפריך במנחות דף י״ט ע״א לר״ש וי״ו מוסיף על ענין ראשון ה״נ דשחיטה בזר פסולה ותירץ שאני התם דכתיב וסמך ושחט והשתא לפי׳ התוספות הוי ממעטינן הקישא מדכתיב תשמרו כהונתכם וכי השתא דאמרינן וי״ו מוסיף יהיה גרע נימא דממעט הקישא וק״ל:


ד"ה סמיכה כו׳ הקשה ר"י דאורליינ״ש כו' נראה דרש״י הוכרח לפרש הכא כן דהא ע״כ לפי האמת כתיב בשחיטה נמי לפני ה׳ ולמה לא אמרינן דאין שחיטה בבמה אלא ע״כ דאיצטרך לגופיה דבן בקר לפני ה׳ ולא שוחט לפני ה׳ וא״כ בסמיכה ע"כ מוכרח לומר דתכף לסמיכה שחיטה דאורייתא דאי לאו הכי מנ"ל למעט סמיכה בבמה אלא תכף לסמיכה שחיטה דאורייתא ולפני ה׳ מיותר ואתי למעט סמיכה בבמה והתוספות רוצים לישב הא דפריך לקמן וסמך ושחט אף דילפינן סמיכה מלפני ה׳ דכתיב בגופיה קשה היה לו להקשות בפשיטות כיון דסמיכת אשם מצורע דאורייתא ליעול ולסמוך דרחמנא אמר שיהיה דוקא לפני ה׳:


בא"ד אבל אי אמרת תכף לסמיכה שחיטה לא אפשר דמרחק צפון ואין להקשות לפי׳ רש"י מאי פריך א״ה סמיכה נמי אפשר דמעיל ידו וסמיך דילמא מרחק צפון וי"ל דהמקשה פריך מקדשים קלים וק״ל:

